ดิฉันหายเป็นประจำเดือนวันที่ 25ที่ผ่านมาค่ะ และวันที่ 26 ได้มีพสพ.กับแฟนแบบใส่ถุงยางแต่ถุงยางแตกค่ะ เลยให้แฟนไปซื้อยาคุมฉุกเฉินมาให้กินค่ะ และวันที่ 29 ที่ผ่านมามีเลือดออกทางช่องคลอดนิดหน่อยและวันนี้เลือดออกเยอะกว่าเมื่อวานค่ะ แบบเต็มแผ่นผ้าอนามัยขนาดกลางวันค่ะ สาเหตุเกิดจากอะไรคะ เพราะยาคุมฉุกเฉินรึป่าวคะ แล้วอันตรายไหมคะ
สวัสดีค่ะ @การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ เล่ามาคิดว่าน่าจะเป็นผลข้างเคียงจากยาคุมฉุกเฉินที่รับประทานไปค่ะ สามารถรอดูอาการก่อนได้ค่ะ แต่หากมีเลือดออกปริมาณมากจนมีอาการอ่อนเพลีย หรือหน้ามืด ควรไปพบแพทย์เพื่อตรวจวินิจฉัยโรคนะคะ